สองวันก่อนมีอาการอาหารเป็นพิษ ปวดมวนท้อง อาเจียน ถ่ายท้อง จนหมด นอนพักมาสองวัน สังเกตเวลาลุกหรือก้ม จะมีอาการวิงเวียน เวลาลุกยืน/เดินทรงตัวไม่เหมือนเดิม จำเป็นต้องรีบไปพบแพทย์มั้ยคะ (อายุ62)
สวัสดีค่ะ อาหารเป็นพิษเป็นการติดเชื้อในทางเดินอาหารแบบเฉียบพลัน มักเกิดจากการกินอาหารที่ไม่สุกสะอาด ถ้ามีอาการเฉียบพลัน เป็นไปได้มากที่สุด มักมีไข้ ปวดท้อง คลื่นไส้ อาเจียนร่วมด้วยปกติแล้วเป็นภาวะที่ฟื้นตัวเองได้ ใช้เวลาประมาณ 1-3 วันการดูแลตัวเองเบื้องต้น ดื่มน้ำมากๆ จิบน้ำผสมเกลือแร่ ไม่ควรกินยาให้หยุดถ่ายค่ะ เพราะในภาวะอาหารเป็นพิษควรให้มีการถ่ายหรืออาเจียนออกมาให้หมดจะดีกว่า รับประทานยาแก้คลื่นไส้ ยาแก้ปวดท้องได้ รับประทานอาหารอ่อนและสุกสะอาดโดยอาการวิงเวียนดังกล่าวมานั้น อาจจะเกิดจาการเปลี่ยนท่าเร็วเกินไป หรืออาจจะเกิดจากการเสียน้ำมากไปจากการถ่ายเหลว ทำให้ความดันต่ำได้ แนะนำว่าถ้ามีอาการเป็นมากขึ้นเรื่อยๆ ควรไปพบแพทย์เพื่อตรวจวัดความดัน และประเมินสภาวะขาดน้ำในร่างกายเพิ่มเติมค่ะ